Wenvangs sal pot toe moet gaan - Politiek En Nasionale Nuus - Republikein
Wenvangs sal pot toe moet gaan
HY vang al sedert hy visstok kon vashou, maar dit was die eerste keer dat hy so iets aan sy hoek gekry het, sê Willie Derks, die Walvisbaaier wat Maandag die Bonanza op Hentiesbaai gewen het.
Willie se steenbras van 18,905 kg het aan hom die prys van N$35 000 deur Tafel Lager vir die grootste eetbare vis besorg. Dit was ook die eerste keer in jare dat steenbras kabeljou as wenner van die Bonanza van die Penguin-hengelklub uitgeskakel het.
Willie, nou man van 30, skat hy was maar so vyf jaar oud toe hy die eerste keer visstok opgeneem en gaan ingooi het. Hy is nie geregistreerde lid van hengelklub nie, maar bekende langs die viswaters en broer van die ou bekende Casper Derks, staatmaker van die legendariese rugbyspan van Suidwes-Afrika van weleer.
Volgens Willie het hy week voor die Bonanza ook by Jakkalsputz gaan ingooi. Hy het die water toe goed deurgekyk en met Maandag se Bonanza besluit om net suid van Jakkalsputz te gaan ingooi. Hy het die sandbanke verkies terwyl dit hom opgeval het dat ander hengelaars op die dieper sloepe gekonsentreer het.
Hy het sy nommer 4-hoek met mengsel van witmossel en tjokka gelaai en omstreeks agtuur Maandagoggend het die ou grote die aas gevat.
Omstreeks 08:15 het die wensteenbras op die sand gelê.
Willie sê dit was die eerste keer dat hy so groot prys in hengelkompetisie gewen het. Sy plan is om sy wenvis vir die pot te vlek.